หมุนรอบโลก
สมาคมอุตสาหกรรมยานยนต์จีน เปิดเผยว่า ยอดจำหน่ายรถยนต์นั่งส่วนบุคคลของบริษัทสัญชาติญี่ปุ่นในจีนประจำเดือน ต.ค.
10 พ.ย. 2555

สมาคมอุตสาหกรรมยานยนต์จีน เปิดเผยว่า ยอดจำหน่ายรถยนต์นั่งส่วนบุคคลของบริษัทสัญชาติญี่ปุ่นในจีนประจำเดือน ต.ค. 
ขายได้เพียงแค่ 9.89 หมื่นคันเท่านั้น หรือลดลงมากถึง 59.4% เมื่อเทียบกับช่วงเดียวกันของปีก่อน ซึ่งเป็นผลจากกรณีพิพาทด้านพรมแดนหมู่เกาะทางทะเลระหว่างญี่ปุ่นและจีน จนทำให้เกิดกระแสต่อต้านสินค้าญี่ปุ่นทั่วแผ่นดินจีนขึ้น
บริษัท ไอบีเรีย สายการบินที่ใหญ่ที่สุดของสเปน ประกาศปลดพนักงาน 4,500 ตำแหน่ง เพื่อกอบกู้สถานะการเงินของสายการบินที่กำลังย่ำแย่อย่างหนัก และรักษาการจ้างงานของพนักงานอีกกว่า 1.55 หมื่นตำแหน่ง ให้อยู่รอดต่อไป
กระทรวงพาณิชย์มาเลเซีย เปิดเผยยอดการส่งออกเดือน ก.ย. พบดีขึ้นกว่าที่คาดการณ์ไว้ถึง 2.6% เมื่อเทียบกับช่วงเดียวกันของปีก่อน เนื่องจากยอดความต้องการสินค้าจากภูมิภาคเอเชียตะวันออกเฉียงใต้ อินเดีย ไต้หวัน และสหรัฐที่เพิ่มสูงขึ้น จนทำให้ยอดส่งออกในเดือน ก.ย. เพิ่มขึ้น 6 หมื่นล้านเหรียญสหรัฐ (ราว 1.8 ล้านล้านบาท) ทั้งนี้ยอดส่งออกในช่วงเดือน ก.ค.–ส.ค.ที่ผ่านมา ลดลงอย่างต่อเนื่อง เพราะความต้องการซื้อจากยุโรปและจีนลดลง